text: Børneteater på tværs af grænsen
  31 januar 2010 kl. 07.48
  Den femte dansk-tyske Børneteaterfestival bliver søndag aften skudt i gang i Haderslev. 
  Over de næste seks dage vises 11 forskellige forestillinger for børn og unge i Haderslev og Flensborg.
  Dansk-tysk Børneteaterfestival er seks intense dage fulde af teater for børn og unge i grænselandet og byder på 11 forskellige forestillinger for børn og unge fra halvandet til 16 år.
  Programmet er bredt sammensat af de bedste børneteaterforestillinger fra Danmark, Tyskland og Belgien/Holland.
  Festivalen åbner i aften på Harmonien i Haderslev med den belgiske ungdomsforestilling LØB!, der beskrives som en høj-energisk forestilling om maskulinitet med 22 drenge og mænd i alderen 8-35 år.
  Mandag-tirsdag opføres alle forestillinger i Haderslev, hvorefter festivalen flytter til Flensborg i to dage, inden den om fredagen spredes til hele landsdelen.
  Dansk-Tysk Børneteaterfestival
  